CELEX: 32014R0004
Language: fi
Date: 2014-01-06 00:00:00
Title: Komission asetus (EU) N:o 4/2014, annettu 6 päivänä tammikuuta 2014 , Euroopan parlamentin ja neuvoston direktiivin 2005/32/EY täytäntöönpanemisesta sähkömoottoreiden ekologista suunnittelua koskevien vaatimusten osalta annetun asetuksen (EY) N:o 640/2009 muuttamisesta  ETA:n kannalta merkityksellinen teksti

7.1.2014   
            
            
               FI
            
            
               Euroopan unionin virallinen lehti
            
            
               L 2/1
            
         KOMISSION ASETUS (EU) N:o 4/2014,
   annettu 6 päivänä tammikuuta 2014,
   Euroopan parlamentin ja neuvoston direktiivin 2005/32/EY täytäntöönpanemisesta sähkömoottoreiden ekologista suunnittelua koskevien vaatimusten osalta annetun asetuksen (EY) N:o 640/2009 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon energiaan liittyvien tuotteiden ekologiselle suunnittelulle asetettavien vaatimusten puitteista 21 päivänä lokakuuta 2009 annetun Euroopan parlamentin ja neuvoston direktiivin 2009/125/EY (1) ja erityisesti sen 15 artiklan 1 kohdan,
   on kuullut ekologisen suunnittelun kuulemisfoorumia,
   sekä katsoo seuraavaa:
   
               (1)
            
            
               Komission asetuksen (EY) N:o 640/2009 täytäntöönpanosta saadut kokemukset ovat tuoneet esiin tarpeen muuttaa asetuksen (EY) N:o 640/2009 (2) joitain säännöksiä, jotta voidaan välttää tahattomat vaikutukset moottoreiden markkinoihin ja mainitun asetuksen soveltamisalaan kuuluvien tuotteiden suorituskykyyn.
            
         
               (2)
            
            
               Sähkömoottoreiden markkinoiden hiljattainen kehitys on johtanut muutoksiin korkeutta, suurinta ja pienintä ympäristölämpötilaa ja jäähdytysnesteen lämpötilaa koskevissa raja-arvoissa, joiden perusteella katsotaan, että moottori toimii ääriolosuhteissa ja edellyttää erityisrakennetta. Tämä kehitys on otettava huomioon asetuksessa.
            
         
               (3)
            
            
               Tässä asetuksessa säädetyt toimenpiteet ovat direktiivin 2009/125/EY 19 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 640/2009 muuttaminen
   Muutetaan asetus (EY) N:o 640/2009 seuraavasti:
   
               1)
            
            
               Korvataan 1 artikla seuraavasti:
               ”1 artikla
               Kohde ja soveltamisala
               1.   Tällä asetuksella vahvistetaan ekosuunnitteluvaatimukset moottoreiden markkinoille saattamiselle ja käyttöönotolle, myös silloin, kun ne on rakenteellisesti integroitu muihin tuotteisiin.
               2.   Tätä asetusta ei sovelleta seuraaviin:
               
                           a)
                        
                        
                           moottorit, jotka on spesifioitu toimimaan kokonaan nesteeseen upotettuina;
                        
                     
                           b)
                        
                        
                           johonkin tuotteeseen (kuten vaihteistoon, pumppuun, puhaltimeen tai kompressoriin) kokonaan rakenteellisesti integroidut moottorit, joiden energiatehokkuutta ei voida testata erillään kyseisestä tuotteesta;
                        
                     
                           c)
                        
                        
                           moottorit, jotka on spesifioitu toimimaan yksinomaan
                           
                                       i)
                                    
                                    
                                       yli 4 000 metrin korkeudessa merenpinnasta;
                                    
                                 
                                       ii)
                                    
                                    
                                       yli 60 °C:n ympäristölämpötilassa;
                                    
                                 
                                       iii)
                                    
                                    
                                       yli 400 °C:n suurimmassa käyttölämpötilassa;
                                    
                                 
                                       iv)
                                    
                                    
                                       alle – 30 °C:n ympäristölämpötilassa kaikkien moottoreiden osalta tai alle 0 °C:n ympäristölämpötilassa vesijäähdytteisten moottoreiden osalta;
                                    
                                 
                                       v)
                                    
                                    
                                       olosuhteissa, joissa jäähdytysnesteen lämpötila tuotteen sisääntulossa on alle 0 °C tai yli 32 °C; tai
                                    
                                 
                                       vi)
                                    
                                    
                                       Euroopan parlamentin ja neuvoston direktiivissä 94/9/EY (3) määritellyissä räjähdysvaarallisissa tiloissa;
                                    
                                 
                     
                           d)
                        
                        
                           jarrumoottorit.
                           Sitä sovelletaan kuitenkin edellä mainittuihin tuotteisiin liitteessä I olevan 2 osan 3–6 ja 12 kohdassa tarkoitettujen tietovaatimusten osalta.
                        
                     
                  (3)  EYVL L 100, 19.4.1994, s. 1.”"
						
            
         
               2)
            
            
               Muutetaan asetuksen (EY) N:o 640/2009 liite I tämän asetuksen liitteen mukaisesti.
            
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan kuuden kuukauden kuluttua voimaantulopäivästä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä tammikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 285, 31.10.2009, s. 10.
   
      (2)  EUVL L 191, 23.7.2009, s. 26.
   
      LIITE
      
         Asetuksen (EY) N:o 640/2009 liitteen I muuttaminen
      
      Lisätään liitteessä I olevan 2 osan kolmannen alakohdan jälkeen alakohta seuraavasti:
      
         ”Jos arvokilven koko ei mahdollista kaikkien 1 kohdassa tarkoitettujen tietojen merkitsemistä, arvokilpeen on merkittävä ainoastaan nimellishyötysuhde (η) täydellä nimelliskuormituksella ja -jännitteellä (UN).”